Torsdag møtte KS representanter for regjeringen til det første av fire faste møter i 2011. Budskapet fra Skard var at kommunenes må sikres en inntektsutvikling i 2012 som gir innbyggerne pålitelige velferdstjenester. – Vi legger til grunn at kommunesektoren sikres en inntektsutvikling neste år som gir mulighet til å videreføre velferdstjenestene og utvikle dem i pakt med de politiske løfter som er gitt, sier han. KS viser til at kommunesektoren møter store forventninger til utvikling i og omfanget av kommunale velferdstjenester. – Disse overstiger klart det handlingsrommet som er gitt gjennom inntektsutviklingen i kommunesektoren, fremholder Skard.